Diana Șoșoacă, "implorată" de românii din Italia să candideze la alegerile prezidențiale
- Georgiana Dragomir
- 8 martie 2024, 18:06
Diana Șoșoacă, președinta S.O. S România, susține că românii din Italia se vor întoarce acasă, dacă ea va fi aleasă președintele României. Senatoarea Șoșoacă nu și-a anunțat, în mod oficial, candidatura la alegerile prezidențiale.
Senatoarea Diana Șoșoacă a vizitat, recent, Italia. Astfel, a aflat direct de la românii din Peninsulă care sunt problemele cu care se confruntă și condițiile pe care le pun pentru a reveni în țară. Diana Șoșoacă susține că românii din Italia i-au cerut să candideze la alegerile prezidențiale.
Diana Șoșoacă se laudă: "Mă strângeau de carne și plângeau în hohote să-i iau acasă"
"A fost o întâlnire emoţionantă cu românii din Italia, atâta cât au putut veni. M-au sunat din multe regiuni şi-mi cereau să ajung peste tot, dar e imposibil din cauza distanţei şi banilor. (...) Unii stau de zeci de ani acolo, au copii născuţi acolo care înţeleg româna, dar nu o pot vorbi. Toţi îşi doresc să se întoarcă acasă. Am avut în braţe femei de 70 de ani care s-au dus să îngrijească bătrâni. Plângeau în hohote şi mă strângeau de carne şi-mi spuneau să le iau acasă. S-a plâns foarte mult", a povestit Diana Șoșoacă, la emisiunea BZI LIVE, transmisă de Bună Ziua Iași.
Senatoarea de Iași, Diana Șoșoacă, spune că că foarte mulți români din diaspora i-au cerut să candideze la prezidențiale, lunându-și angajamentul că se vor întoarce în România, dacă ea va fi aleasă președinte al României.
Mi-au zis că dacă voi ajunge preşedinte ei se întorc acasă. E o forţare din partea poporului român pentru ca un om să candideze", s-a exprimat Diana Șoșoacă, conform sursei citate.
Are și alte "oferte". Ce propunere i-ar fi făcut premierul Marcel Ciolacu
Recent, președinta S. O. S. România a susțiut ă a fost sunată de Marcel Ciolacu, pentru a-i propune funcția de premier al României, în schimbul retragerii din cursa pentru alegerile prezidențiale 2024. Oferta a fost considerată de politiciană un "atac politic".
Diana Șosoacă a dat de înțeles că este poziționată foarte bine în sondaje, iar acest lucru îi "sperie" pe politicienii aflați la guvernare. Ea a afirmat că, funcția de premier nu este singura care i s-a oferit. Premierul Ciolacu ar fi dorit-o ministru al Justiției sau chiar Avocat al Poporului, doar pentru a nu candida la alegerile prezidențiale.